Jõuväli

Jõuväli on füüsikaline väli, mille igas ruumipunktis mõjub proovikehale kindla suuruse ja suunaga jõud (jõuvektor). Jõud oleneb proovikeha asukohast  väljas (näiteks kaugusest koordinaatide alguspunktist) ning proovikeha ja mõjuva välja vastastikmõjust.

Proovikeha on idealiseeritud punktikujuline keha, millele väli toimet avaldab, kuid mis ise välja ei mõjuta. Jõuväljas, mille tekitab elektromagnetiline vastastikmõju, on proovikehaks proovilaeng, gravitatsioonivälja korral nimetatakse proovikeha proovimassiks.

Matemaatiliselt on välja poolt proovikehale avaldatav jõud koha  vektorfunktsioon, näiteks elektrivälja korral
, 
kus  on elektrivälja tugevus ja  on elektrilaeng.

Kui jõuvälja töö proovikeha ümberpaigutamiseks ei sõltu keha trajektoorist, vaid ainult selle alg- ja lõppasendist, siis on tegemist potentsiaaliväljaga. Niisugust välja saab iseloomustada selles väljas  oleva keha potentsiaalse energiaga, kusjuures töö keha ümberpaigutamiseks ühest kohast teise sõltub ainult potentsiaalse energia väärtuste erinevusest nendes punktides.

Potentsiaaliväljas proovikehale mõjuv jõud avaldub potentsiaalse energia  gradiendina: 
.

Jõuvälju visualiseeritakse (näitlikustatakse)  jõujoontega.

 Jõuväljade võrdlus Füüsikaline suurus  Gravitatsiooniväli  Elektriväli  Magnetväli Väljatugevus  Gravitatsioonivälja tugevus    Elektrivälja tugevus    Magnetinduktsioon   Füüsikakonstant  Gravitatsioonikonstant  Elektriline konstant  Magnetiline konstant Potentsiaal      Jõud  Kahe keha vahel:     Kahe laengu vahel:      Energia    Kondensaatoris mahtuvusega :     
Induktiivpoolis induktiivsusega :   Toime  Avaldab jõudu kõigile kehadele vastavalt nende massile; ei põhjusta kehas tõendatavaid muudatusi  Avaldab mõju elektrilaenguga kehadele ja osakestele; põhjustab laengute eraldumist või nihet   Avaldab jõudu liikuvatele laengukandjatele ja vooluga juhtmetele,  magneedib magnetmaterjale

 Vaata ka 
 Väljatugevus

Kategooria: Väljateooria